b"\n_START_ARTICLE_\nDalmaci C\xc3\xa8sar\n_START_SECTION_\nRelacions familiars i t\xc3\xadtols\n_START_PARAGRAPH_\nFou fill de Flavi Dalmaci i n\xc3\xa9t de l'emperador Constanci Clor, per tant nebot de Constant\xc3\xad I el Gran. Dalmaci i el seu germ\xc3\xa0 Annibali\xc3\xa0 van ser educats a Tolosa pel bisbe Exuperi._NEWLINE_Al voltant de l'any 320, Constant\xc3\xad va demanar la pres\xc3\xa8ncia del seu germ\xc3\xa0 Flavi Dalmaci i dels seus fills a la cort de Constantinoble. El 18 de setembre del 335 el seu oncle li va concedir el rang de c\xc3\xa8sar, un t\xc3\xadtol que nom\xc3\xa9s portaven els successors al tron; aix\xc3\xb2 va despertar la gelosia dels fills de Constant\xc3\xad i no va ser ben acceptat per l'ex\xc3\xa8rcit que preferia la successi\xc3\xb3 directa. El mateix any l'emperador va nomenar rex al seu germ\xc3\xa0 Annibali\xc3\xa0, en espera de situar-lo en el govern de la regi\xc3\xb3 del Pont que esperava reconquerir als perses l'any seg\xc3\xbcent."